b'\n_START_ARTICLE_\nRein Karem\xc3\xa4e\n_START_PARAGRAPH_\nRein Karem\xc3\xa4e (15. novembrini 1939 Quido-Rein Gross; 20. august 1934 \xe2\x80\x93 7. juuli 2014) oli eesti ajakirjanik ja poliitik._NEWLINE_Rein Karem\xc3\xa4e l\xc3\xb5petas 1957. aastal Tallinna Pedagoogilise Instituudi f\xc3\xbc\xc3\xbcsika erialal._NEWLINE_To oli ka \xc3\xbche kooliaasta f\xc3\xbc\xc3\xbcsika\xc3\xb5petaja V\xc3\xa4ike-Maarja keskkoolis._NEWLINE_Ta t\xc3\xb6\xc3\xb6tas aastatel 1958\xe2\x80\x931961 Eesti Raadios reporterina ja aastatel 1961\xe2\x80\x931976 Eesti Televisioonis kommentaatorina. Karem\xc3\xa4e tuntuimad saatesarjad olid "Kolmnurk" , "Reporter vahetab elukutset", "Ringliiklus" ning Soome-Eesti \xc3\xbchisviktoriin "Naapurivisa"._NEWLINE_Rein Karem\xc3\xa4e kuulus Keskerakonda, seej\xc3\xa4rel alates 1996. aastast Arenguparteisse. Karem\xc3\xa4e oli alates 1999. aastast Sotsiaaldemokraatliku Erakonna liige. Ta oli SDE juhatuse liige._NEWLINE_Ta oli VIII Riigikogu liige 1995\xe2\x80\x931999.'